På slutten av 1700-tallet tok koloniene i New England ledelsen i motarbeidelse av de britiske påleggene av nye skatter uten kolonistenes godkjennelse. Det såkalte teselskapet i Boston (fra 1773) var en protest mot britene. De svarte med loven som innskrenket kolonistenes selvstyre. Britisk marine blokkerte Boston i 1774 og britene krevde erstatning for den ødelagte teen. De andre koloniene sluttet opp om Boston. De tretten koloniene avholdt kongress i Philadelphia for å drøfte situasjonen for koloniene. For å avverge matmangel i Boston ble saueflokker drevet fra Brooklyn og Connecticut, fra Virginia kom korn og fra South Carolina ris. Britenes forsøk på å begrense kolonienes selstyre ble ansett som alvorlig. Konfrontasjonen førte til full krig i 1775, britisk evakuering fra New England våren 1776 og erklæringen av uavhengighet i juli 1776. Noen av de første alvorlige trefningene i krigen med britene skjedde i 1775 i Lexington og Concord i Massachusetts.